**KÖVETELMÉNYRENDSZER**

|  |
| --- |
| **Semmelweis Egyetem, Általános Orvostudományi Kar**  **A gesztorintézet (és az esetleges közreműködő intézetek) megnevezése:**  **Városmajori Szív- és Érgyógyászati Klinika** |
| **A tárgy neve: Kardiológia**  **Angol nyelven1: Cardiology**  **Német nyelven1: Kardiologie**  **Kreditértéke: 6 kredit**  **Teljes óraszám: 6X40 előadás: gyakorlat: 6X40 szeminárium:**  **Tantárgy típusa:** **kötelező** |
| **Tanév: 2019-2020** |
| **Tantárgy kódja2:** |
| **Tantárgyfelelős neve: Prof. Dr. Merkely Béla**  **Munkahelye, telefonos elérhetősége: SE Városmajori Szív- és Érgyógyászati Klinika +36-1-458-68-40**  **Beosztása: Intézetvezető**  **Habilitációjának kelte és száma:** Anyakönyvi szám: 234; Dátum: Budapest, 2006. 05. 26. |
| **A tantárgy oktatásának célkitűzése, helye az orvosképzés kurrikulumában:**  A kardiológia oktatás célja az általános orvos képzés keretein belül széleskörű naprakész, használható gyakorlati ismeretek nyújtása és számonkérése a leendő orvosnemzedéktől. A tantárgy a kardiológia iránt érdeklődő hallgatók számára lehetőséget ad a negyedéves kardiológiai képzés során megszerzett ismeretek elmélyítésére, emelt szintű kardiológiai képzésre. |
| **A tárgy oktatásának helye (előadóterem, szemináriumi helyiség, stb. címe):**  SE Városmajori Szív- és Érgyógyászati Klinika, 1122 Bp. Városmajor u. 68. |
| **A tárgy sikeres elvégzése milyen kompetenciák megszerzését eredményezi:**  A tárgy sikeres elvégzése naprakész kardiológiai ismereteket nyújt a mindennapi betegellátáshoz mind kardiológusnak készülő, mind a jövőben egyéb területeken dolgozó hallgatók számára. |
| **A tantárgy felvételéhez, illetve elsajátításához szükséges előtanulmányi feltétel(ek):**  A negyedéves kardiológia tárgyból tett sikeres vizsga. |
| **A kurzus megindításának hallgatói létszámfeltételei (minimum, maximun), a hallgatók kiválasztásának módja:**  Minimum 1, maximum 13 fő |
| **A kurzusra történő jelentkezés módja:**  NEPTUN rendszerben |
| **A tárgy részletes tematikája3:**   * ambuláns betegvizsgálat; diagnosztikus és terápiás terv felállítása; dokumentáció elkészítése és vezetése * osztályos betegvizsgálat; diagnosztikus és terápiás terv felállítása; dokumentáció elkészítése és vezetése * az EKG ismeretek elmélyítése * önálló betegbemutatás * kardiológiai diagnosztikus vizsgálatok bemutatása; alapszintű echocardiographiás ismeretek oktatása * sürgősségi kardiológiai esetek ellátása: diagnosztikus és terápiás terv felállítása; cardioversio, reanimáció * a kardiológia irányában referálandó kórképek |
| **Az adott tantárgy határterületi kérdéseit érintő egyéb tárgyak (kötelező és választható tárgyak egyaránt!). A tematikák lehetséges átfedései:**  anatómia, pathologia, EKG a Klinikumban, belgyógyászat, kardiológia-angiológia, radiológia, sürgősségi orvostan, érsebészet, szívsebészet |
| **A tantárgy sikeres elvégzéséhez szükséges speciális tanulmányi munka4:**   1. Részvétel kardiológiai sürgősségi szakrendeléseken szakorvosi felügyelettel. 2. Részvétel kardiológiai osztályos betegellátásban szakorvosi felügyelettel 3. Részvétel kardiológiai intenzív osztályos akut betegellátásban szakorvosi felügyelettel. Akut esetek követése a diagnózis felállításától a rehabilitációig. 4. Részvétel diagnosztikus kardiológiai vizsgálatokban. 5. Invazív kardiológiai beavatkozások megtekintése. 6. Kórrajzírás. Diagnosztikus és terápiás terv önálló felállítása. Betegbemutatás. 7. Önálló tanulás nyomtatott ill. e-learning tananyagokból. |
| **A foglalkozásokon való részvétel követelményei és a távolmaradás pótlásának lehetősége:**  A szigorlóévi gyakorlatok során a jelenlét kötelező. A hiányzás nem haladhatja meg a képzési idő 20%-át. A pótlás lehetősége egyéni elbírálás alapján történik. |
| **A megszerzett ismeretek ellenőrzésének módja a szorgalmi időszakban5:**  A gyakorlati periódusban a szigorlóéven a hallgató kijelölt mentora napi rendszerességgel ellenőrzi a szigorló tevékenységét. A hathetes gyakorlat során a szigorló feladatköre lényegében megegyezik a kezdő rezidens feladatkörével. |
| **A félév aláírásának követelményei:**  Az aláírás megszerzésének feltétele a gyakorlati foglalkozásokon való részvétel az előírt követelmények szerint. A gyakorlat teljesítését a hallgató mentorának véleménye alapján a Tanszékvezető igazolja. |
| **A vizsga típusa:**  A hathetes szabadon választható gyakorlat értékelése ötfokozatú gyakorlati jeggyel történik. |
| **Vizsgakövetelmények6:**  A tárgy részletes tematikájában ill. a tárgy elvégzéséhez szükséges speciális tanulmányi munka pontban felsoroltakhoz szükséges biztonságos elméleti és gyakorlati tudás. |
| **Az osztályzat kialakításának módja és típusa7:**  A hallgató teljesítményének értékelése ötfokozatú: jeles (5), jó (4), közepes (3), elégséges (2), elégtelen (1). A teljesítmény megítélése a gyakorlati foglalkozásokon mutatott teljesítmény figyelembevételével történik. |
| **A vizsgára történő jelentkezés módja:**  Elektronikusan, a Neptun rendszeren keresztül. |
| **A vizsga megismétlésének lehetőségei:**  Ha a mentor és vele egyetértésben a Tanszékvezető a szigorló teljesítményét elégtelennek értékeli, ezt elégtelen gyakorlati jeggyel jelzi. Ezt követően a hat hetes blokk megismétlése szükséges. |
| **A tananyag elsajátításához felhasználható nyomtatott, elektronikus és online jegyzetek, tankönyvek, segédletek és szakirodalom (online anyag esetén html cím):**   1. Merkely B. – Becker D.: Kardiológia 2020; megjelenés alatt (a cím még módosulhat) 2. Szegedi N.: Zsebkönyv (szak)vizsgára készülőknek. Semmelweis Kiadó és Multimédia Stúdió, Budapest, 2019 3. Préda I, Czuriga I, Édes I, Merkely B: Kardiológia –Alapok és irányelvek. Medicina, Budapest, 2010   Kiegészítések:  1. Fazekas T, Merkely B, Papp Gy, Tenczer J: Klinikai szív-elektrofiziológia és aritmológia. Akadémiai Kiadó, Budapest, 2009  2. Merkely B: Pacemaker és implantálható cardioverter defibrillátor terápia. Klinikai bizonyitékok. Medicina, Budapest, 2006.  3. Lozsádi – Környei: Gyermekkardiológia, Akadémiai Kiadó, Budapest, 2000.  4. A tanszék által kiadott nyomtatott oktatási anyagok.  5. A tanszék által kiadott elektronikus oktatási anyagok, melyek a tanszék honlapján megtalálhatók. |
| **A tárgyat meghirdető habilitált oktató (tantárgyfelelős) aláírása:** |
| **A gesztorintézet igazgatójának aláírása:** |
| **Beadás dátuma:** |

|  |
| --- |
| **OKB véleménye:** |
| **Dékáni hivatal megjegyzése:** |
| **Dékán aláírása:** |

1 Csak abban az esetben kell megadni, ha a tárgy az adott nyelven is meghírdetésre kerül.

2  Dékáni Hivatal tölti ki, jóváhagyást követően.

3 Az elméleti és gyakorlati oktatást órákra (hetekre) lebontva, sorszámozva külön-külön kell megadni, az előadók és a gyakorlati oktatók nevének feltüntetésével. Mellékletben nem csatolható!

4 Pl. terepgyakorlat, kórlapelemzés, felmérés készítése, stb.

5 Pl. házi feladat, beszámoló, zárthelyi stb. témaköre és időpontja, pótlásuk és javításuk lehetősége.

6 Elméleti vizsga esetén kérjük a tételsor megadását, gyakorlati vizsga esetén a vizsgáztatás témakörét és módját .

7 Az elméleti és gyakorlati vizsga beszámításának módja. Az évközi számonkérések eredményeink beszámítási módja.